**Likumprojekta „****Grozījumi Ģenētiski modificēto organismu aprites likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Eiropas Parlamenta un Padomes 2017. gada 15. marta Regula (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (turpmāk – Regula 2017/625).2. Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajā Ģenētiski modificēto organismu aprites likumā (turpmāk – likums) nepieciešams izdarīt grozījumus, lai noteiktu stingrākas prasības ģenētiski modificēto organismu (turpmāk – ĢMO) uzraudzībai un kontrolei. 1. Palielinoties ĢMO klāstam pasaules tirgū un Eiropas Savienībā (turpmāk – ES), palielinās arī ģenētiski modificēto (turpmāk – ĢM) sēklu un kultūraugu (tostarp ES neatļauto) nonākšanas iespēja Latvijas tirgū, tādēļ ir vajadzīga to pilnvērtīga uzraudzība un kontrole, tostarp ĢMO noteikšanai sēklās un kultūraugu pavairošanas materiālā. 2016.–2018. gadā ir īstenots zinātniskais projekts „Ģenētiski modificētu augu sēklu un pavairojamā materiāla iespējamo risku zinātniskā riska novērtēšana Latvijas teritorijā un risku vadības rekomendāciju izstrāde atbilstoši Latvijas agroekonomiskajiem apstākļiem” (turpmāk – projekts). Projekta laikā ir izstrādātas ĢM kultūraugu sēklu un pavairojamā materiāla riska vadības rekomendācijas, kuras ir piemērojamas Latvijas agroekonomiskajiem apstākļiem un uz kuru pamata ir sagatavota ĢMO valsts uzraudzības programma sēklām un pavairošanas materiālam. Projekta īstenošanas laikā arī konstatēts, ka nepieciešams papildināt Valsts augu aizsardzības dienesta (turpmāk – VAAD) tiesības un Pārtikas drošības, dzīvnieku veselības un vides zinātniskā institūta “BIOR” (turpmāk – institūts BIOR) izveidotās Zinātniskās ekspertu komisijas veicamos uzdevumus, lai nodrošinātu augstu drošuma līmeni visos ĢMO aprites posmos: 1) noteikt, ka VAAD ir tiesības noteikt ierobežojumus vai aizliegumus attiecībā uz sēklu un pavairošanas materiāla apriti (likuma 33. panta otrās daļas 4. punkts);2) noteikt, ka Zinātniskā ekspertu komisija nosaka draudu līmeni cilvēku un dzīvnieku veselībai un videi un sniedz atzinumu uzraudzības iestādēm (likuma 15. panta 3.1 daļa).2. Lai gan pašlaik nevienu ĢM dzīvnieku nav atļauts izplatīt ES tirgū, norit plaši zinātniskie pētījumi pie ĢM dzīvnieku izveides. Ziemeļamerikā ir izdota pirmā atļauja ĢM Atlantijas laša izplatīšanai tirgū. Tāpat pastāv draudi neatļauto ĢM dzīvnieku nonākšanai Latvijas tirgū, piemēram, ES tirgū jau ir nonākušas neatļautas ĢM dekoratīvās zivis. Potenciālie ĢM dzīvnieku izmantošanas draudi saistās ar iespējamo transgēnu noplūdi dabiskajā ekosistēmā, palielinātu dzīvnieku agresivitāti, jaunām alerģiskām reakcijām, lietojot uzturā šādu dzīvnieku izcelsmes produktus, kā arī jauniem saslimšanas draudiem. Tādēļ ir lietderīgi paplašināt Pārtikas un veterinārā dienesta (turpmāk – PVD) funkcijas, paredzot īstenot ĢM dzīvnieku uzraudzības un kontroles pasākumus (likuma 8. pants, 33. panta otrās daļas 1. punkts). Tāpat nepieciešams papildināt uzraudzības iestāžu inspektoru tiesības ņemt paraugus no iespējami ĢM dzīvniekiem (likuma 33. panta pirmās daļas 2. punkts) un institūta BIOR kompetenci, paredzot, ka institūts BIOR nosaka ĢMO ne tikai pārtikas un barības paraugos, bet laboratoriski izmeklē arī ĢM dzīvniekus (likuma 9. panta 5. punkts). 3. Patlaban likuma 26.1 panta otrajā daļā noteikts, ka aizliegts izplatīt sēklas, kurās konstatētais ĢMO piejaukums sasniedz 0,1 procentu. Nepieciešams noteikt stingrākas prasības attiecībā uz ĢMO izplatīšanas ierobežošanu, paredzot, ka ir aizliegts izplatīt sēklas, kurās konstatēts jebkāds ĢMO piejaukums, tā ierobežojot arī ĢM kultūraugu audzēšanas iespējas Latvijā.4. Patlaban likuma 33. panta pirmās daļas 3. punktā noteikts, ka uzraudzības iestāžu inspektoriem ir tiesības nekavējoties noteikt ierobežojumus vai aizliegumus, ja rodas nopietni draudi cilvēku un dzīvnieku veselībai vai videi. Minētās tiesības jāpapildina, nosakot, ka ierobežojumus vai aizliegumus nekavējoties nosaka arī, ja ir pārkāptas ĢMO apriti regulējošo normatīvo aktu prasības.5. No 2019. gada 14. decembra jāpiemēro Regula 2017/625, kuras 4. panta 1. punkts nosaka pienākumu dalībvalstīm noteikt kompetentās iestādes šīs regulas 1. panta 2. punktā minētajās jomās, tāpēc nepieciešams papildināt likuma 8. pantā noteikto PVD kompetenci ĢMO aprites uzraudzībā ar atsauci uz Regulas 2017/625 1. panta 2. punkta “a” apakšpunktu.Ievērojot minēto, ir sagatavots likumprojekts „Grozījumi Ģenētiski modificēto organismu aprites likumā” (turpmāk – likumprojekts), kas atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Valsts augu aizsardzības dienests, Pārtikas un veterinārais dienests, Pārtikas drošības, dzīvnieku veselības un vides zinātniskais institūts “BIOR” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz:1) kompetentajām institūcijām, kas veic ģenētiski modificēto organismu riska novērtēšanu, uzraudzību un kontroli;2) sēklaudzētājiem un sēklu tirgotāju reģistrā reģistrētajām personām (pašlaik vairāk nekā 400 personu).   |
| 2. | Tiesiskā regulējuma ietekme uz tautsaimniecību un administratīvo slogu | ĢMO aprite joprojām ir jūtīgs jautājums Latvijas sabiedrībai, tāpēc Latvija ir ieinteresēta saglabāt no ģenētiski modificētiem kultūraugiem brīvu zemi. Likumprojekta normas nodrošinās stingrākas prasības attiecībā uz ĢM sēklu izplatīšanu, kā arī ĢM dzīvnieku kontroles un uzraudzības pasākumus un augstu drošuma līmeni visos ĢMO aprites posmos.Ievērojot minēto, likumprojekta ietekme uz sabiedrības attīstību būs pozitīva. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula 2017/625 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Regula 2017/625 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2017/625 1. panta 2. punkta “a”, “b” un “ c”  apakšpunkts, 4. panta 1. punkts | Likumprojekta 1. pants (likuma 8. pants) | ES tiesību akta vienības tiek ieviestas pilnībā. | Likumprojekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts tika ievietots Zemkopības ministrijas tīmekļvietnē [www.zm.gov.lv](http://www.zm.gov.lv). Iebildumi nav saņemti. |
| 2. | Sabiedrības līdzdalība projekta izstrādē | Likumprojekts saskaņots ar starpinstitūciju darba grupu “Ģenētiski modificētie organismi, ģenētiski modificētā pārtika un dzīvnieku barība”, kurā ir pārstāvētas biedrības „Lauksaimnieku organizāciju sadarbības padome”, „Zemnieku saeima” un „Latvijas Pārtikas uzņēmumu federācija”. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts augu aizsardzības dienests, Pārtikas un veterinārais dienests, Pārtikas drošības, dzīvnieku veselības un vides zinātniskais institūts “BIOR” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts:1) papildina PVD un BIOR funkcijas, kas attiecas uz ĢM dzīvnieku uzraudzību un kontroli;2) paplašina Zinātniskās ekspertu komisijas funkcijas, nosakot, ka pēc kontroles un uzraudzības institūciju pieprasījuma komisija sniedz atzinumu par draudu līmeni cilvēku un dzīvnieku veselībai vai videi;3) precizē VAAD funkcijas attiecībā uz ĢM kultūraugu sēklu un augu pavairošanas materiāla uzraudzību un kontroli. |
| 3. | Cita informācija | Nav |

# Zemkopības ministrs K. Gerhards

Boča 67027069

Sigita.Boca@zm.gov.lv